Հայաստանում է Կալիֆորնիայի «ԱՐՓԱ» ինստիտուտի նախագահ, Կալիֆորնիայի պետական համալսարանի Նորթրիջի մասնաճյուղի դասախոս Հակոբ Փանոսյանը: Հոկտեմբերի 18-ին ԵՊՀ-ում տեղի ունեցավ «ԱՐՓԱ» ինստիտուտի «Նորարարություն» ամենամյա մրցանակաբաշխության արդյունքների ամփոփումը, որին 2013թ. մասնակցության հայտ էր ներկայացրել 8 ուսանող՝ ԵՊՀ-ից, ՀՊՃՀ-ից, ՀՊԱՀ-ից և Եվրոպական տարածաշրջանային կրթական ակադեմիայից: Հոկտեմբերի 24-ին Ինստիտուտի տնօրեն Հակոբ Փանոսյանին ընդունեց ՀՀ սփյուռքի նախարար Հրանուշ Հակոբյանը, քննարկվեցին համագործակցության, ուսանողների միջև փոխադարձ կապերին վերաբերող հարցեր: